پرزیدنت رجب طیب اردوغان، آمریکا بیرلشمیش دؤولتلری پرزیدنتی دونالد ترامپین دعوتی اوزرینه یارین بو اؤلکه‌یه گئده‌جک.
اردوغان، ترامپین دعوتی اوزرینه ۱۲-۱۳ نوامبردا ایش گؤروشمه‌لری اوچون آمریکایا گئده‌جک.
پرزیدنت اردوغان، سفر چرچیوه‌سین‌ده آمریکا پرزیدنتی ترامپ ایله بیر آرایا گله‌جک و بیرلیک‌ده هیاتلرآراسی دانیشیقلارا باشقانلیق ائد‌جک. گؤروشمه‌لرده، تورکییه ایله آمریکا آراسین‌دا ایکی‌لی ایلیشکی‌لر بوتون یؤنلری ایله اله آلیناجاق.
گؤروشمه‌لر چرچیوه‌سین‌ده، سوریه باشدا اولماق اوزره، بؤلگه‌سل و کۆره‌سل مسئله‌لرین مشاویره ائدیلمه‌سی، آیریجا تروریزمین هر جورویله مباریزه‌ده دایانیشما، ایش بیرلیگی و ائش‌گۆدومون گوجلندیریلمه‌سی اوچون آتیلابیله‌جک ملموس آددیملار مذاکیره اولوناجاق.
گؤروشمه‌لر چرچیوه‌سین‌ده، آمریکا تیجارت اوتاغینین ائو صاحب‌لیگی ایله تشکیل ائدیله‌جک ییغینجاق‌دا ایش اینسانلارینا خطاب ائد‌جک اردوغانین، مریلند ایالتین‌ده اولان آمریکا دیانت مرکزینه گئد‌رک تورک وطنداشلاری، تورک کؤکنلی آمریکالیلار و مسلمان توپلومو نماینده‌لری ایله بیر آرایا گلمه‌سی ده پلانلاشدیریلیر.
